  Майя Бывальцева 27-тӥ куартолэзь кутсконлы Удмуртиын коронавирусэн черлан 24 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висён Ижкарын тямыс адямилэн шараямын, Красногорск ёросын – куинь, Дэбес ёросын – кык, Алнаш, Камбарка, Пичи Пурга, Якшур-Бӧдья ёросъёсын – быдэн одӥг адямилэн. Черламъёс пӧлын 14 аресозь ньыль пиналъёс, 60 ареслэсь бадӟым куинь адями, одӥг секытэн кышномурт Александр Бречалов, Удмуртилэн тӧроезЭмчиос 16 адямиез йӧнатӥзы, та дырлы висёнлэсь бурмемъёслэн лыдзы 347 луиз. 27-тӥ куартолэзьлы Удмуртиын коронавирус инфекциен черлан 583 учыр зэматэмын, 14 мурт улонысь кошкиз.  Тегъёс: Тазалык Ижкар висён Удмуртия коронавирус АлександрБречалов  